கேள்வி: அடோபி சிஸ்டம்ஸ் - கையகப்படுத்தல்கள் மற்றும் பிக்மாவை வாங்குதலில் தோல்வி (2018-2023) பற்றி தகவல் சொல்.
பதில்: மார்ச் 2018 இல், அடோப் உச்சி மாநாட்டில், அடோப் நிறுவனமும் என்விடியா நிறுவனமும் தங்கள் செயற்கை நுண்ணறிவு குறித்த கண்டுபிடிப்புகளை மேம்படுத்துவதற்காக தாங்கள் இணைவதாக அறிவித்தன. என்விடியாவின் வரைகலை செயற்பகுதி அடோப் சென்சீ செயற்கை நுண்ணறிவு மற்றும் ஆழமான கற்றல் கட்டமைப்பை நெறிப்படுத்த அவர்கள் திட்டமிட்டனர். அடோப் மற்றும் என்விடியா ஆகியவை ஜி. பி. யு வேகப்படுத்தலில் 10 ஆண்டுகளாக ஒத்துழைத்தன. இது சென்சீ-இயங்கும் அம்சங்களை உள்ளடக்கியது, சான்றாக தானியங்கி உதடு-ஒத்திசைவு மற்றும் போட்டோஷாப் சிசி-யில் முகமறியும் தொகுப்பு, தானியங்கிப் பெயரிடல் முதலியன. அடோப் மேலும் 2018 முதல் 2023 வரை தனது நேரத்தை கிரியேட்டிவ் கிளவுட் மற்றும் அடோப் எக்ஸ்பீரியன்ஸ் கிளவுட் ஆகிய இரண்டையும் விரிவாக்கவும் அதிக நிறுவனங்களை வாங்குவதிலும் செலவிட்டது, இவை அதன் வணிகத்தை அதிகரித்த ஒரு மென்பொருளகளின் தொகுப்பாகும். 2018 ஜூன் மாதத்தில், இணையவழிச் சேவை வழங்குநரான மெஜன்டோ காமர்சை, தனியார் பங்களிப்பு நிறுவனமான பெரிமாவிலிருந்து $1.6 பில்லியனுக்கும் வாங்கப்பட்டதும், அதே ஆண்டில் மார்கெட்டோ $4.75 பில்லியனுக்கும், 2019 இல் அலேகொரித்மிக் 160 மில்லியனுக்குக் குறைவாகவும், மேலும் 2020 டிசம்பரில் வொர்க்பிரண்ட் $1.5 பில்லியனுக்கு வாங்கப்பட்டதும் அடங்கும். 2021 ஆம் ஆண்டில் அடோப் அதன் இணைய வணிகம் தளங்களில் ஷாப்பிஃபை நிறுவனத்துடன் போட்டியிடும் முயற்சியில் கடனட்டை மற்றும் பேபால் இரண்டையும் ஏற்றுக்கொண்டு கட்டணச் சேவைகளையும் சேர்த்தது. ஜூலை 2020 இல், அமெரிக்க ஜனாதிபதித் தேர்தல்கள் நெருங்கியபோது, ​​மென்பொருள் நிறுவனமான இந்த நிறுவனம் அதன் டிஜிட்டல் விளம்பர விற்பனை தளத்தில் அரசியல் விளம்பர அம்சங்களுக்கு தடை விதித்தது. நவம்பர் 9, 2020 அன்று, சந்தைப்படுத்துதல் மென்பொருளான வொர்க்பிரண்டை கையகப்படுத்த, அடோப் 1.5 பில்லியன் அமெரிக்க டாலர்களை செலவிடுவதாக அறிவித்தது. கையகப்படுத்தல் டிசம்பர் 2020 தொடக்கத்தில் நிறைவடைந்தது. ஆகஸ்ட் 19,2021 அன்று, முன்னணி கிளவுட் அடிப்படையிலான காணொளி ஒத்துழைப்பு தளமான பிரேம்.ஐஓ வை வாங்குவதற்கான உறுதியான ஒப்பந்தத்தில் கையெழுத்திட்டதாக அடோப் அறிவித்தது. இந்த பரிமாற்றம் $1.275 பில்லியன் மதிப்புடையது. அடோப் எக்ஸ். டிமென்பொருளுக்கான போட்டியாளரான பிக்மாவை கையகப்படுத்த 20 பில்லியன் டாலர் வழங்கப்படுவதாக அடோப் செப்டம்பர் 2022 இல் அறிவித்தது, இது இன்றுவரை வழங்கப்பட்ட அதன் கையகப்படுத்தலுக்கான மிகப்பெரிய தொகையாகும். ஏற்கனவே எக்ஸ். டி. உடன் வடிவமைப்பு மென்பொருள் சந்தையில் ஒரு முக்கிய பங்கை வகிக்கும் அடோப், பிக்மாவையும் சொந்தமாக வைத்திருந்தால் அதிக கட்டுப்பாட்டைதானே கொண்டிருக்கும் என்ற கவலையின் காரணமாக அமெரிக்கா மற்றும் ஐரோப்பிய ஒன்றியத்திலிருந்து ஒழுங்குமுறை ஆய்வு தொடங்கியது. பிக்மாவை வாங்குவதற்கான அறிவிப்பின் போது, படைப்பு மென்பொருள் சந்தை மற்றும் வடிவமைப்பு-மென்பொருள் சந்தையில் அடோப்பின் பங்கு கிட்டத்தட்ட ஒரு ஏகாந்த உரிமையாக இருந்தது. 2023 டிசம்பரில், அடோப், பிக்மா ஆகிய இரு நிறுவனங்களும் ஒழுங்குமுறைச் சவால்களை மேற்கோள் காட்டி, தங்கள் இணைப்பு ஒப்பந்தத்தை நீக்கம் செய்தன. இந்த ஒப்பந்தம் அங்கீகரிக்கப்பட வாய்ப்பில்லை என்பதற்கான அறிகுறியாக இது இருந்தது. இந்த இணைப்பு ஒப்பந்தத்தை நீக்கியதற்கான கட்டணமாக அடோப் பிக்மாவுக்கு 1 பில்லியன் செலுத்தியது.
கேள்வி: அடோபி சிஸ்டம்ஸ் - 2024 சேவை விதிமுறைகள் புதுப்பிப்பு பற்றி தகவல் சொல்.
பதில்: ஜூன் 5, 2024 அன்று, அடோப் போட்டோஷாப்பிற்கான தங்கள் சேவை விதிமுறைகளைப் புதுப்பித்தது. மேலும், "உள்ளடக்க மதிப்பாய்வு என்பது போல இந்தப் புதுப்பித்தலின் விளைவாக உங்கள் உள்ளடக்கங்களை எங்களால் கைமுறை மற்றும் தானியங்கி முறைகள் மூலம் அணுக இயலும் எனத் தெரிவித்தது. இது அடோப் பயனர்களிடையே சீற்றத்தைத் தூண்டியது, ஏனெனில் புதிய விதிமுறைகள் வாடிக்கையாளர்களின் பணியானது, வெளிப்படுத்த முடியாத ஒப்பந்தத்தின் (NDA) கீழ் இருந்தாலும் கூட, அடோப்பின் உருவாக்கமான செயற்கை நுண்ணறிவைப் பயிற்றுவிக்கப் பயன்படுத்தப்படும் என்பதை இது குறிக்கிறது. இதன் எதிர்விளைவாக அடுத்த நாள் அடோப் நிறுவனம், பயனரின் தரவைப் பயன்படுத்தி செயற்கை நுண்ணறிவைப் பயிற்றுவிக்கவோ அல்லது பயனர்களின் வேலையை தாங்கள் சொந்தமாக எடுத்துக் கொள்ளவோ செய்யாது என்று தெளிவுபடுத்தியது. இருப்பினும், ஒரு வெளிப்படுத்த முடியாத ஒப்பந்தத்தின் கீழ் ஒப்பந்தம் செய்யப்பட்ட வேலையைப் பார்க்கும் அல்லது பயன்படுத்தும் திறனை அடோப்பிற்கு வழங்கும் சேவை விதிமுறைகள் புதுப்பித்தலில் உள்ள பகுதியை வாடிக்கையாளர்கள் புறக்கணித்தனர். Adobe Blog|last=Team|first=Adobe Communications|website=blog.adobe.com|access-date=2024-06-10}}